Ինչպես կասեր հանրահայտ ռեժիսոր Անրի Վերնոյը (Աշոտ Մալաքյան)՝ հանդիսատեսին պետք է զգուշորեն ձեռքից բռնել ու վեր բարձացնել։ Ցավոք մեզանում ճիշտ հակառակն է՝ արվեստի գրեթե բոլոր ճյուղերում իջնում ենք ամենացածր ընկալումներով հանդիսատեսի մակարդակին։Այստեղից էլ ունեում ենք այն ամենը, ինչ այսօր ունենք․․․ Շատ կարևոր եմ համարում պրոֆեսիոնալ հանդիսատեսի ձևավորման խնդիրը։ Դրա լավագույն օրինակը վերջին մի քանի ամիսների ընթացքում Հայաստանի կինեմատոգրաֆիստների միությունում կազմակերպվող հետաքրքիր ու ինքնատիպ ֆիլմերի ցուցադրությունն է, որոնք ուղեկցվում են կինոգետների ու քննադատների մեկնությամբ ու կինոդիտողի մասնակցությամբ։ Եվ հաճելին այն է, որ սա ոչ թե ժամանակավոր է, այլ շարունակական բնույթ է կրելու։ Ահա այն կարճ ու շիտակ ճանապարհներից մեկը, որը կոչվում է ստեղծագործական կապ հանսդիսատեսի ու կինոյի միջև։ Այս ամենն ավելի մասսայական կդառնա, երբ շատ շուտով 30-ամյա ընդմիջումից հետո կվերաբացվի կինոյի տան դռները՝ վերանորոգված մոտ 600 տեղանոց կինոյի տան մեծ դահլիճով։ Համոզված եմ, որ այս պարագայում կվերականգնվի նաև մեր կինոյի լավագույն ավանդույթներն ու կինո-հանդիսատես ինտելեկտուալ կապը․․․